Folketing
2011-06-14

Det er jo dejlig nemt at være ordfører for Dansk Folkeparti, når man i sine bemærkninger til beslutningsforslaget overhovedet ikke tager højde for alle de problemer, der vil være forbundet med at fjerne den offentlige ejendomsvurdering. Man tager højde for nogle problemer, det gør man, men der er jo en stribe andre, så det er nødvendigt at have en form for idé om, hvordan de løses. Der er f.eks. problemerne med hele andelsboligmarkedet og det forbrugerpolitiske hensyn, der er forbundet med, at man har en eller anden form for gennemskuelighed på markedet, hvis der er en offentlig ejendomsvurdering, når man skal ud at købe bolig første gang. Alle de steder, hvor man vil undgå skattefusk, bruger man også vurderingen. Hr. Mikkel Dencker var så ked af det i starten. Jeg vil bare sige, at jeg jo principielt bakker op om ideen om at bruge kræfterne bedre, men for at vi kan komme derhen, hvor hr. Mikkel Dencker også gerne vil hen, er vi nødt til at have løsninger på de her andre ting. Og skuffer det så ikke hr.